Răspunsul lui Mihai Pintilii la acuzele făcute de Dan Șucu în cazul lui Ștefănescu: "Eu îl cred"
FCSB s-a impus în fața celor de la Sepsi OSK, scor 2-1, în prima etapă din play-off-ul Superligii României.
Într-o emisiune la Digisport, Dan Șucu a acuzat FCSB că ar încălca regulamentul constant intrând în negocieri cu cei mai buni jucători ai unor adversare chiar înaintea meciurilor directe. Patronul de la Rapid a dat exemplele Baba Alhassan (FC Hermannstadt), Luis Phelipe (Poli Iași), dar și Marius Ștefănescu (Sepsi).
Deși Marius Ștefănescu este în continuare jucătorul lui Sepsi, conducătorii Rapidului au indus ideea potrivit căreia extrema covăsnenilor s-a înțeles deja cu FCSB pentru un transfer, motiv pentru care ar fi luat galben intenționat în precedenta etapă pentru a fi suspendat în prima etapă din play-off contra liderului.
Reacția lui Mihai Pintilii la afirmațiile lui Dan Șucu
Antrenorul de la FCSB a oferit un răspuns la discuțiile iscate în aceste zile în cazul lui Marius Ștefănescu, luându-i apărarea jucătorului de la Sepsi OSK. În plus, a infirmat și speculațiile despre posibilele meciuri aranjate din campionat.
"Am vorbit eu cu Nistor că e finul meu, să pun eu paie pe foc (n.r. ironic) Nu se mai fac blaturi, fiecare joacă pentru familia lui, pentru clubului lui, în 2024 nu mai stăm sa dfiscutăm despre aşa ceva, despre ce era înainte la Ceahlăul, la Bistriţa. Pierdeţi timpul cu discuţiile astea.
Eu m-am mai gândit cum să te prezinţi la meciul ăla aşa, dar nu că e blat. (n.r. un exemplu de meci) 7-2 la Farul - Rapid, de exemplu. La valorea lotului nu ai cum să te prezinţi la meci aşa, dar nu că e blat.
(n.r. despre situaţia lui Ştefănescu) I-aș demonstra pe teren (n.r. - lui Dan Șucu), nu stau să zic ce şi cum.. Ştefănescu e un băiat senzaţional, nici nu a ştiut cu cine joacă, eu il cred", a declarat Pintilii la Orange Sport.
Urmăriți SPORT.RO și pe Google News